IV. VRAĆANJE ZAJMA U DEVALVIRANOM NOVCU 


Devalvacija novca jest zakonsko sniženje njegove nominalne vrijednosti. 
Tada se ponajčešće stare novčanice papirnatog novca zamijene novima. Raz¬ 
ne prilike i neprilike prisiljavaju državne vlasti po svim državama na svijetu 
da pribjegnu tim sredstvima ekonomske samooi^ane. Za moraliste se pojav¬ 
ljuje zanimljivo pitanje. Je li dopušteno \Tatiti sklopljeni zajam u devalvira- 
nom novcu, ako je ovomu kupovna snaga ispod kupovne snage novca u vrije¬ 
me sklapanja zajmovne pogodbe? Kada si sklapao taj ugovor mogao si za 
određenu svotu novca kupiti kuću, a u devalviranom novcu, za isti nominalni 
iznos, ne možeš kupiti ni prozore. Ne vrijeđa li se time zakon ekvivalencije, 
koji je na području zamjenične pravednosti jedan od bitnih komponenata 
pravednosti? 


ODGOVOR 

Ovdje ne govorimo izravno o kovanom novcu, jer kovani novac može ima¬ 
ti i svoju unutarnju vrijednost, koja se mjeri prema količini plemenita me¬ 
tala u njemu. Niti se prvotno obaziremo na zajmove u zadužnicama — oni 
se, naime, reguliraju posebnim propisima. Prvotno ovdje ispitujemo novčani 
zajam u papirnatom novcu, kojemu je vrijednost u kupovnoj snazi. 

Pojam pravednosti uključuje faktor ekvivalencije, tj. »toliko-koliko«, dru¬ 
gim riječima; koliko si primio — toliko vrati. Po lom načelu govorimo: ako u 
vrijeme vraćanja zlatni novac ima u sebi polovinu manje zlata morao bi po 
načelu ekvivalencije, a u skladu s pojmom unutarnje vrijednosti zlatnog nov¬ 
ca, vratiti vjerovniku dvostruku količinu. Analogno govorimo o papirnatom 
novcu: ako si u vrijeme sklapanja zajmovne pogodbe mogao s papirnatim 
novcem kupiti kuću, sada, kada vjerovniku vraćaš dug, morao bi mu vratiti 
toliko, koliko je dovoljno da se izjednači ista kupovna snaga, ij. toliko da vje¬ 
rovnik može kupiti kuću. 

Priznajemo da na području komulativne (neki je zovu koreklivnom, regu- 
lativnom, strogom) pravednosti vlada zakon ekvivalencije. Procjena se vrši 
po aritmetičkom kriteriju: koliko si kupio — toliku plati; koliko si ukrao ili 
se obogatio — toliko vrati; koliko si oštetio — toliko naknadi. Ogriješiti se 
o taj zakon pretstavija krivično djelo. Na opsluživanju toga zakona osniva se 
proces trgovačkih poslovanja osobito kupoprodajnog ugovora. I prema pri- 
rodno-moralnom zakonu dužnik bi u vrijeme vraćanja duga morao vratiti 
vjerovniku toliko novca, prema nominali, koliko izjednačuje kupovnu snagu 
novca, koju je on imao u vrijeme sklapanja zajma. 

Moramo, međutim, uzeti u obzir drugu istinu. Dužnost je i pravo civilnih 
zakona da odrede ono što nije određeno u tančine od prirodno-moralnog za¬ 
kona ili prirodno-moralnog prava. Civilni zakoni moraju imati pred očima, 
da je potrebito urediti ekonomske odnose među članovima njima podređene 
zajednice. Možda će netko pri tim intervencijama državne vlasti i pretrpjeti 
koju štetu, ali, ako pri ovoj intervenciji trpi jedan dio podanika možda pri 
drugoj intervenciji trpi drugi. U svjetlu zajedničkog dobra ili »biti — ne biti« 
državne zajednice, svi se ti obziri smatraju podređenima zajedničkim intere¬ 
sima države. 

Državna vlast ima prava računati na razne političke, socijalne, i ekonom¬ 
ske momente. Radi ovih momenata ta vlast može odrediti da se stari zaj- 

movi mogu »utrnuli« ili vratiti u devalviranom novcu, i to u nominalnom iz¬ 
nosu, po količini onoliko — koliko je nominalno dužnik primio od vjerovnika 
u vrijeme sklapanja zajmovne pogodbe. Tim zakonom državna vlast određuje 
vlasništvo, pjenosi jedan dio vrijednosti s vjerovnika na dužnika. 

Očito je da ekonomska dolsra pojedinih članova državne zajednice spada¬ 
ju pod »dominium altum« državne vlasti. Upravljanje tim dobrima može biti 
presudno za egzistenciju države. A ta su dobra po prvotnom planu prirode 
određena da svi ljudi mogu od njih živjeti. Kada državna vlast posegne za 
mjerama, kojima određuje ili prenosi vlasništvo, a u skladu sa »jetiiičkim 
dobrom i neotuđivim pravima pojedinaca, svatko se mora tim zakonima po¬ 
koravati i u savjesti. Nije potrebito zato čekati sudski pravorijek. Kao što dr¬ 
žavni zakoni obvezuju u savjesti kada određuju komu če pripasti nađena 
stvar, ako se ne nađe vlasnik, slično obvezuju i u ovom pitanju. 

Razumije se, dužnik se može sjetiti »osjećaja« pravednosti, poslušati onaj 
socijalni duh, podignuti se iznad slova zakona. Pretpostavimo sebi ovu situ¬ 
aciju: zajmodavalac se sada nalazi u novčanoj krizi. Zar osjećaj pravednosti 
i postulat poštenja ne će diktirati zajmoprimcu da dade više od nominalnog 
iznosa? Istina, na to ga ne možeš prisiliti ni pred sudom ni u savjesti, ali 
kršćanska moralka nije legalistička, minimalistička već put k savršenstvu, 
prema punini, integralnosti kršćanske personalnosti. Ako je pomaganje bliž¬ 
njega osnovni zakon te moralkc u istoj se nalazi i zakon zahvalnosti. 

Kada uočimo zakone ljubavi i zahvalnosti, kada apeliramo na onaj neki 
»osjećaj« onoga što je pošteno, ne ćemo s tolikim nepovjerenjem gledati kako 
moralisti u ovom slučaju dokazuju doista primjernu elastičnost. Radije reci¬ 
mo da moralisti prosuđuju slučaj po onoj upravnoj razumnosti, razboritosti, 
koja jc vođ ostalih kreposti tako da uvijek pravilno primjenjuje vrhovna na¬ 
čela morala. 

Ovo rješenje je zajedničko teolozima. Njega se drže i pojedini kršćani u 
praksi. Rješenje je jasno formulirao Fanfani*, Noldin predlaže obnovu pogod¬ 
be'^, Mcricclbach se poziva na civilni zakon i prihvaća gornje rješenje^. Tko 
želi neka konsultira i druge moraliste. 

